માર્ચ મહિનો શરૂ જ થયો છે ત્યાં ગરમીએ તેનું રૂપ દેખાડવાનું શરૂ કરી દીધું છે. આગામી દિવસોમાં વધુ કાળઝાળ ગરમી પડશે. હવામાન વિભાગના જણાવ્યા પ્રમાણે આગામી ત્રણ મહિનામાં ઉત્તર ભારતમાં ભિષણ ગરમી પડશે. માર્ચથી મે મહિના દરમિયાન તાપમાન છેલ્લા ૫૦ વર્ષોની સરખામણીમાં સામાન્ય કરતા ૧ ડિગ્રી સેલ્સિયસ વધારે રહેશે.ઉત્તર ભારતમાં સૌથી વધારે ગરમી પડવાની શક્યતા છે. તેમાં દિલ્હી, હરિયાણા, પંજાબ અને રાજસ્થાનમાં સામાન્ય કરતા ૧.૫ ડિગ્રી સેલ્સિયસ વધારે તાપમાન નોંધાશે. જ્યારે ઠંડી માટે જાણીતા હિમાચલ પ્રદેશ એન ઉત્તરાખંડ જેવા પહાડી રાજ્યોમાં પણ સામાન્ય કરતા ૨.૩ ડિગ્રી સેલ્સિયસ કરતા વધુ તાપમાન નોંધાઈ શકે છે.